Essaza Ekkulu erya Kampala (Eklezia Katolika)

Essaza Ekkulu erya Kampala ly'essaza lya Eklezia essuukulumu eritwala ebitundu byaKampala mu Uganda.

 Ebyafaayo byalyo 
Essaza lya Kampala lino Ekkulu lyava mu nkyukakyuka ezaakolebwa mu Eklezia Katolika mu Uganda.

 Lyasooka kuba ku mutendera gwa vikaliyeeti ng'eyitibwa Victoria Nyanza Vicariate (1883). Vikaliyeeti eno yassibwawo Ekitebe kya Eklezia Katolika ekikulu - eky'e Vatican/Holy See mu 1883. Vikaliyeetu eno yakwasibwa Abaminsane ba Missionaries of Africa abamanyiddwa ng'aba White Fathers. Omusumba waayo yali atuula Rubaga.
 Oluvannyuma Vikaliyeeti eno yakyusibwa n'efuuka Upper Nile Vicariate mu 1894. Mu Gwomusanvu nga 13, 1894, Paapa yatonola Vikaliyeeti eno eya Upper Nile Vicariate eyatondebwawo okuva mu ya Victoria Nyanza Vicariate n'agikwasa Abaminsane ba Mill Hill Missionaries. Nsambya yafuuka ekitebe ky'Omusumba. Erinnya lya Vikaliyeeti ya Vicariate Nyanza Vicariate nalyo lyakyusibwa n'efuuka Vicariate Apostolic of Northern Victoria Nyanza.
 Vicariate of Uganda (1915). Oluvannyuma lwa Paapa okugatta Vikaliyeeti ezaali wansi w'omugga Kiyira, erinnya lya Northern Victoria Nyanza Vicariate lyakyusibwa ne lifuuka Vicariate of Uganda nga January 15, 1915.
 Efuuka Vicariate of Kampala. Mu Gwomukaaga nga 10, 1948, erinnya lya Vikaliyeeti ya Upper Nile Vicariate lyakyusibwa n'efuuka Vicariate of Kampala ate oluvannyuma mu 1953 ne lifuuka Essaza lya Kampala.
 Essaza Ekkulu erya Rubaga (1953-1966). Obukulembeze bwa Eklezia Katolika mu Uganda (obuva wansi okutuuka waggulu) bwatondebwawo mu Gwokusatu 25, 1953. Ezaali vikaliyeeti za Uganda zaafuuka Amasaza ga Eklezia mu Uganda. Rubaga lyafuuka Essaza Ekkulu ne wateekebwawo n'Amasaza Amakulu amalala 5 omuli: Gulu, Masaka, Kampala, Mbarara ne Tororo
 Lifuuka Essaza Ekkulu erya Kampala (1966-). Mu Gwomunaana nga 5, 1966, Paapa yagatta ekimu ku bitundu by'essaza lya Kampala ku Ssaza Ekkulu erya Rubaga n'akolamu Essaza Ekkulu erya Kampala. Essaza Ekkulu lino lyali litwala ebitundu ebisinga obungi mu Masekkati ga Uganda. Okuva olwo amasaza amalala asatu (3) gatondeddwawo okuva mu Ssaza Ekkulu erya Kampala nga muno mwe muli: Essaza lya Kiyinda-Mityana (Eryetongola mu Gwomusanvu 17, 1981), Essaza lya Kasana-Luweero (Eryetongola mu Gwekkumineebiri 16, 1996) n'essaza lya Lugazi (eryetongola mu Gwekkumineebiri 16, 1996).


 Ebikwata ku Ssaza Ekkulu erya Kampala 

 Alikulira mu byeddiini ye: Ssaabasumba Paul Ssemogerere
 Obunene bwalyo: lya square kiro meter 3.644.75. 
 Obungi bw'abantu abalirimu: 3,592,053
 Abakatoliki abalirimu: 1,505,053 (bye bitundu 42 ku buli 100)
 Ebigo: 67
 Ebisomesa 389
 Abasossodooti abalirimu: 324
 Abasossodooti b'essaza: 261
 Abasossodooti abali wansi w'essaza. 63
 Ababulaaza: 186
 Ababiikira/ Abasisita 410
 Abasomesa ba Katikisimu 428
 Omuwendo gw'Abaseminaaliyo: 173
 Yunivasite z'Eklezia 1
 Amatendekero g'ebyemikono 5
 Amasomero ga Eklezia aga Siniya 45
 Amasomero ga Eklezia aga Pulayimale 222
 Amalwaliro ga Eklezia amanene 4
 Amalwaliro amalala 20

 Lubaga 
Abaminsane Abakatoliki aba White Fathers bwe bajja e Uganda mu 1879, baaweebwa ettaka  ku  kasozi Lubaga. Ettaka lyabaweebwa Kabaka wa Buganda Mwanga II, mu 1889 era ku kasozi kato kwe baazimba Lutikko ya Saint Mary's Cathedral Rubaga. Eno baatandika okugizimba mu 1914 okutuusa mu 1925, nga baayambibwako obuvujjirizi bw'Abakatoloki ab'omunsi z'ebweru. Abaminsane bano a baasooka okujja baakaluubirizibwangannyo okwatula ekigambo Lubaga. Olw'obuzibu mu kwatula ennyukuta 'L' beesanganga baaula 'R' era ne bakiyitanga Rubaga. Eno y'ensonga lwaki empandiika y'ekitundu kino eyasooka yali 'Rubaga" kyokka empandiika eno egenze ekyusibwa okudda ku ntuufu eya Lubaga. Mu Luganda, ne mu nnimi endala eza Babantu twewali kigambo kitandisa "R".)

Oluvannyuma Abaminsane baazimba eddwaliro n'essomero lya ba nurse ku kasozi ke kamu. Okutuusa leero, Lubaga kisigadde nga kye kitebe ekikulu eky'Essaza Ekkulu erya Kampala era ekya Eklezia Katolika mu Uganda. 

Omubiri gw'Omusumba wa Eklezia Omuddugavu eyasooka mu Uganda, Bishop Joseph Nakabaale Kiwanuka n'ogwa Kalidinaali wa Eklezia Omuddugavu eyasooka, Kalidinaali Emmanuel Kiwanuka Nsubuga byaziikibwa mu kifo kino.

 Ebimu ku Ssaza lino bye likoze 

 Lutikko ya St. Mary's Cathedral Lubaga
 Ekitebe ky'obukulembeze bwa Eklezia Katolika obw'oku ntikko mu ssaza Ekkulu erya Kampala.
 Ekifo omubeera Ssaabasumba w'essaza ekkulu erya Kampala
 Eddwaliro lya Lubaga Hospital: Eririna ebitanda by'abalwadde 300 nga litwalibwa obukulembeze bw'Essaza Ekkulu erya Kampala.
 Ettendekero lya Lubaga Nurses School
 Ekifo kya Pope Paul VI Memorial Community Center
 Ekitebe kya Divizoni ya Lubaga: Emu ku Divizoni ettaano ezikola ekibuga ekikulu Kampala.
 Ettabi lya Uganda Martyrs Universityeriri mu Lubaga (Lubaga Campus) ng'ettabi lya Univasite eno ekkulu liri Nkozi mu Disitulikiti y'e Mpigi.
 Essomero lya Kisubi Mapeera Secondary School

 Klezia ez'enkizo 
Klezia esinga okuba ey'enjawulo ye Lutikko ya Saint Mary's Cathedral, ekitebe kya Ssaabasumba ekikulu ng'esangibwa mu Divizoni ya Lubaga, mu bugwanjuba bwa Kampala. Ebiggwa bby'abajulizi ba Uganda bibiri (2), e Namugongo mu Disitulikiti y'e Wakiso n'ekya Munyonyo Martyrs Shrine.http://www.ugandamartyrsshrine.org.ug/ Klezia endala ez'enkizo mu Ssaza Ekkulu lino mulimu  Klezia ya Our Lady of Africa Church e Mbuya n'eyali Lutikko ya Saint Peter Nsambyahttp://www.gcatholic.org/churches/africa/5564.htm

 Abasumba 
Abaali ba Viika Genero ba Apostolic of Victoria-Nyanza

 Bishop Léon-Antoine-Augustin-Siméon Livinhac, M. Afr.: eyaliwo okuva mu 1883 okutuuka mu 1889.
 Bishop Jean-Joseph Hirth, M. Afr.: 1889-1894, appointed Vicar Apostolic of Southern Victoria Nyanza {Victoria-Nyanza Meridionale}
 Antonin Guillermain, M. Afr. † (yalondebwa nga 12 Ogwoluberyeberye 1895 - n'afa nga 14 Ogwomusanvu 1896)https://www.catholic-hierarchy.org/diocese/dkamp.html

Abaali ba Viika ba Apostolic of Northern Victoria Nyanza

 Bishop Henri Streicher, M.Afr.: 1897-1915http://www.catholic-hierarchy.org/bishop/bstre.html laba ebiri wansi

Abaali ba Viika ba Apostolic of Uganda

 Bishop Henri Streicher, M.Afr.: musomeeko mu biri waggulu 1915-1933
 Bishop Edouard Michaud, M.Afr.: 1933-1945
 Bishop Louis Joseph Cabana, M.Afr.: 1947-1953 musomeeko mu biri wansi

Abaali ba Ssaabasumba b'Essaza lya Lubaga

 Archbishop Louis Joseph Cabana, M.Afr.: musomeeko mu biri waggulu 1953-1960
 Archbishop Joseph Kiwánuka, M.Afr.: 1960-1966

Ba Ssaabasumba b'essaza Ekkulu erya Kampala

 Ssaabasumba Emmanuel Nsubuga: 1966 - 1990 (Yafuuka Kalidinaali mu 1976)
 Ssaabasumba Emmanuel Wamala: 1990 - 2006 (Yafuulibwa Kalidinaali mu 1994)
 Ssaabasumba Cyprian Kizito Lwanga: 2006–2021 lwe yafa.https://web.archive.org/web/20140714124802/http://www.newvision.co.ug/D/8/13/516248
 Ssaabasumba Paul Ssemogerere: 2021 - aliko okutuusa leero

 Abamyuka b'Abasumba 

 Jean Forbes, M. Afr., Coadjutor Vicar Apostolic (1917-1926), yafa tannasika
 Joseph Georges Edouard Michaud, M. Afr., Coadjutor Vicar Apostolic (1932-1933)
 Emmanuel Wamala, ya mumyuka wa Ssaabasumba (1988-1990), n'afuuka Ssaabasumba oluvannyuma n'aweebwa Obwakalidinaali

 Abasumba ab'Amasaza amalal agaakutulwa ku kkulu erya Kampala 

 Omusumba Christopher Kakooza (yali Musumba w'essaza ly'e Lugazi mu 1999-2014).
 Omusumba Joseph Mukwaya (Yalondebwa ng'Omusumba wa Kiyinda-Mityana mu 1982-1988). 
 Omusumba wa Lugazi Matthias Ssekamaanya (1985-1996).

 Abasossodooti b'essaza lino abaafuuka Abasumba 

 Augustine Kasujja, yalondebwa nga Ssaabasumba wa nuncio and titular mu 1998.
 Paul Ssemogerere, yalondebwa okubeera Omusumba w'essaza lya Kasana-Luweero mu 2008

 Suffragan dioceses 


 Laba na bino 


 Sources 

 catholic-hierarchy

 External links 

 GCatholic.org
 Catholic Hierarchy